**ELŐTERJESZTÉS**

**Körmend Város Önkormányzata Képviselő-testülete 2017. október 26-i ülésére**

**Tárgy:** közvilágítás korszerűsítésére ajánlatkérés lebonyolítása

Tisztelt Képviselő-testület!

Körmenden is –más településekhez hasonlóan – a közvilágítás korszerűsítésre szorul. A mostani közvilágítási lámpatesteknél a LED-es lámpatestek sokkal korszerűbbek és nem utolsósorban kevesebb energiát is fogyasztanak, emiatt a háztartásokban is egyre népszerűbbek. A számítások szerint Körmenden a közvilágítás költségeinek a fele megtakarítható lenne LED –es lámpatest alkalmazásával.

Jelenleg nem ismert olyan pályázat, amelyen e célra pályázati forrás lenne nyerhető.

Jelen előterjesztésben azt kérjük a Testülettől, hogy adjon lehetőséget közbeszerzési eljárás lefolytatására, amely kifejezetten a közvilágítási lámpatestek LED-re történő cseréjére irányulna.

A közbeszerzés kiírásakor körültekintően kell eljárni, mert azt tudni kell, hogy a LED technika más világítást biztosít, mint a jelenlegi lámpatestek (más a fényerőssége és a fényszórása). Fontos, szempont az energiadíj megtakarítás, de nem lehet kizárólagos, mert a megtakarítás nem veszélyeztetheti a szolgáltatás színvonalát.

A beérkező ajánlatok ismeretében a 2018. évi költségvetést megfelelően lehet már megtervezni. A közvilágítás korszerűsítésének megvalósítása tervezést és kivitelezést igényel, így várhatóan legkorábban azzal 2018. év II. felében lehet számolni eredményes közbeszerzési eljárás esetében is.

**HATÁROZATI JAVASLAT**

Körmend Város Önkormányzata Képviselő-testülete jóváhagyja azt, hogy a Pénzügyi és Közbeszerzési Bizottság közbeszerzési ajánlatkérést bonyolítson le Körmend város közvilágításának korszerűsítése tárgyában azzal, hogy a legkedvezőbb érvényes ajánlatot tevő gazdasági szereplőt meg kell hívni a Képviselő-testület ülésére ajánlatuknak részletes szakmai-műszaki- pénzügyi bemutatása érdekében.

Körmend, 2017. 10. 16.

**Bebes István**

**polgármester**